ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
आंगणवाडी सेविका,आंगणवाडी सहाय्यिका आणि आंगणवाडी सेवाअंतर्गत आंगणवाडी सहाय्यिकांसाठीच्या, कामगिरीवर आधारित प्रोत्साहन भत्त्यात वाढ करायला मंत्रिमंडळाची मंजुरी
नवी दिल्ली, 19 सप्टेंबर 2018
आंगणवाडी सेविका, आंगणवाडी सहाय्यिका आणि आंगणवाडी सहाय्यिकांसाठीच्या, कामगिरीवर आधारित प्रोत्साहन भत्त्यात वाढ करायला मंत्रिमंडळाच्या अर्थविषयक समितीने मंजुरी दिली आहे. 01.10.2018 ते 31.03.2020 या काळासाठी 10,649.41 कोटी रुपये एकूण खर्च होणार आहे.
सुमारे 27 लाख आंगणवाडी सेविका, आणि आंगणवाडी सहाय्यिकांना याचा लाभ होणार आहे. आंगणवाडी सेवा  ही सार्वत्रिक योजना असून या योजनेचे लाभार्थी,देशभरात,एडब्लूसी/ ग्रामीण स्तरापर्यंत सर्वत्र पसरलेले आहेत.
तपशील :-
आंगणवाडी सेविकांना या आधी दरमहा 3000 रुपये मिळत होते त्यात वाढ होऊन आता त्यांना 4500 रुपये, आंगणवाडी सेविका  यांना आता दरमहा 2,250 रुपयांऐवजी 3500 रुपये,आंगणवाडी सहाय्यिकांना दरमहा 1500 रूपयांवरून आता 2250 रुपये मिळणार आहेत. या 2250 रुपयांव्यतिरिक्त आंगणवाडी सहाय्यिकांसाठी, कामगिरीवर आधारित मासिक 250 रुपयांनाही मंजुरी देण्यात आली.
1 ऑक्टोबर 2018 पासून ही वाढ लागू होणार आहे.
परिणाम :-
या कार्यक्रमामुळे कुपोषण, रक्तक्षय, कमी वजनाची बालके यासारख्या समस्या कमी होण्यासाठी मदत होणार असून किशोरवयीन बालिकांचे सशक्तीकरण, कायद्याच्या प्रक्रीये अंतर्गत असणाऱ्या बालकांना संरक्षण सुनिश्चित होणार आहे. याशिवाय नियोजित उद्दिष्ट साध्य करण्यासाठी आणि अधिक पारदर्शकताआणण्यासाठी संबंधित मंत्रालय आणि राज्य/केंद्र शासित प्रदेश यांच्यात समन्वय आणि योग्य दिशा निर्देश जारी करण्यासाठी आणि त्यासंदर्भात देखरेख ठेवण्यासाठीची व्यवस्था अधिक उत्तम करता येणार आहे.
N.Sapre/ N.Chitale/P.Malandkar
(Visitor Counter : 84
पंतप्रधान कार्यालय
28 ऑगस्ट 2022 च्या 'मन की बात' वर आधारित, नमो अॅपवरील प्रश्नमंजुषेत भाग घेण्याचं, पंतप्रधानांचं लोकांना आवाहन
28 ऑगस्ट 2022 रोजी प्रसारण झालेल्या 'मन की बात' वर आधारित, नमो अॅपवरील क्विझ मध्ये  भाग घेण्याचं आवाहन, पंतप्रधान नरेंद्र मोदी यांनी जनतेला केलं आहे. हे क्विझ फक्त बुधवार, 31 ऑगस्ट 2022 पर्यंत उपलब्ध असेल.
पंतप्रधानांनी ट्विट केलं आहे;
"आजच्या भागावर आधारित #MannKiBaat क्विझमध्ये तुम्ही भाग घेतला आहे का?"
माहिती आणि प्रसारण मंत्रालय
‘वॉच लिस्ट’, ‘क्युरीओसा’ आणि ’कॅप्टीव्हज’ या चित्रपटांच्या दिग्दर्शकांशी चर्चा
गोवा, 27 नोव्हेंबर 2019
चित्रपट तयार करणे केवळ कथा सांगण्यापुरते मर्यादित नाही तर तुमच्या आजूबाजूला घडत असलेल्या गोष्टी नीट ऐकणेदेखील असते, असे ‘वॉच लिस्ट’ या चित्रपटाचे दिग्दर्शक बेन रेखी यांनी सांगितले. 50 व्या इफ्फीत आयोजित पत्रकार परिषदेत ते आज बोलत होते.
‘क्युरीओसा’ या चित्रपटाच्या दिग्दर्शिका लौ जेने, ‘कॅप्टीव्हज’ या चित्रपटाचे दिग्दर्शक क्रिस्तॉफ डेक, ‘ॲण्टिगॉन’ या चित्रपटाच्या दिग्दर्शिका इसाबेल कोचर आणि अभिनेत्री नहिमा रिक्की या पत्रकार परिषदेत सहभागी झाल्या होत्या.
यूट्यूब आणि इतर मंच उपलब्ध असण्याच्या काळात चित्रपट महोत्सवांमुळे स्वतंत्र चित्रपट टिकून असल्याचे मत रेखी यांनी व्यक्त केले.
‘कॅप्टिव्हज’ चित्रपटाच्या काही दृश्यांमध्ये एकाचवेळी 16 अभिनेत्यांना चित्रीत करणे आव्हानात्मक होते, असे या चित्रपटाचे दिग्दर्शक क्रिस्तॉफ डेक यांनी सांगितले. आमच्या काळात ‘इमिग्रेशन’ हा मोठा विषयक होता. आता प्रत्येक देशाने ती वेगवेगळी अनुभवला गेला असावा. चित्रपट वास्तवदर्शी व्हावा यासाठी परिचित, प्रसिद्ध चेहरा चित्रपटात घेतला नसल्याचे ‘ॲण्टीगॉनच्या’ निर्मात्या इसाबेल कोचर यांनी सांगितले.
विश्वासार्ह व्यक्तिरेखा साकारणे आव्हानात्मक होते, असे अभिनेत्री नहिमा रिक्की यांनी सांगितले.
लौ जेनेट यांनी त्यांच्या चित्रपटामागची पार्श्वभूमी सागितली.
पूर्वपिठीका
क्युरिओसा
पायरे नावाचा कवी आणि त्याचा मित्र हेनरी दोघेही मेरीच्या प्रेमात पडतात. मेरीचे लग्न हेनरीशी होते त्यामुळे दु:खी झालेला पायरे अल्जेरियाला जातो. तिथे तो झोरा नावाच्या मुलीला भेटतो. 19 व्या शतकातील साहित्यिक पायरे आणि मेरी यांच्या संबंधितांवर आधारित या चित्रपटाची कथा आहे.
कॅप्टीव्हज
1951 मध्ये बुडापेस्ट येथे कम्युनिस्ट गुप्त पोलीस एका सर्वसामान्य कुटुंबाच्या घरी जातात आणि त्या कुटुंबाला कुठलेही स्पष्टीकरण न देता त्यांना त्यांच्या घरातच कैद करतात. त्यांना भेटायला येणाऱ्यांनाही त्याच घरात कैद केले जाते. दिवसेंदिवस त्या घरात कैद केल्यांची संख्या वाढतच जाते. वास्तव घटनेवर आधारीत ही कथा आहे.
ॲण्टिगॉन
मॉण्ट्रीअलमध्ये इमीग्रेशनच्या प्रक्रियेदरम्यान एका महिलेला आलेले अनुभव आणि न्यायासाठी तिने दिलेला लढा यावर हा चित्रपट आहे.
वॉच लिस्ट
फिलीपीन्समध्ये एका महिलेच्या पतीची हत्या केली जाते. त्यानंतर परिस्थिती अशी उद्भवते की ती महिला गुन्हेगारी जगतात ढकलली जाते. इफ्फीमध्ये सुवर्ण मयूर पुरस्काराच्या शर्यतीत हा चित्रपट आहे.
G.Chippalkatti/S.Kakade/P.Kor
(Visitor Counter : 69
संरक्षण मंत्रालय
आयएनएस तरकश सेनेगलमधल्या डकार इथे दाखल
नवी दिल्ली, 28 ऑगस्ट 2019
भारतीय नौदलाची आयएनएस तरकश सेनेगलमधल्या डकार इथे दाखल झाली आहे. भारतीय नौदलाच्या पश्चिम नौदल कमांडच्या ताफ्यातली ही नौका असून, ती सेनेगलच्या तीन दिवसांच्या भेटीवर आहे. नौकेची धुरा कॅप्टन सतीश वासुदेव यांच्याकडे असून, आधुनिक शस्त्रे आणि सेन्सर्सनी ती सज्ज आहे.
डकार इथल्या भेटीदरम्यान सेनेगलमधले विविध शासकीय अधिकारी आणि मान्यवर नौकेला भेट देणार आहे. सेनेगलच्या नौदलासोबतही चर्चा होणार आहे.
B.Gokhale/S.Kakade/D.Rane
(Visitor Counter : 96
नागरी उड्डाण मंत्रालय
नागरी हवाई वाहतूक मंत्री श्री ज्योतिरादित्य सिंधिया यांनी नागरी हवाई वाहतूक क्षेत्राला बळकट करण्यासाठी राज्ये आणि केंद्रशासित प्रदेशांना सहकार्य आणि समर्थन करण्याचे केले आवाहन
राज्ये आणि केंद्रशासित प्रदेशांना विमान इंधनावरील व्हॅट कमी करण्याचे आवाहन
केंद्रीय नागरी हवाई वाहतूक मंत्री श्री ज्योतिरादित्य एम. सिंधिया यांनी नागरी हवाई वाहतूक क्षेत्राला बळकट करण्यासाठी सर्व हितधारकांना, विशेषत: राज्ये आणि केंद्रशासित प्रदेशांना सहकार्य आणि समर्थन करण्याचे आवाहन केले आहे. आज नवी दिल्ली येथे राज्ये आणि केंद्रशासित प्रदेशातील नागरी हवाई वाहतूक मंत्र्यांच्या परिषदेला संबोधित करताना श्री सिंधिया म्हणाले की, देशाच्या आर्थिक विकासात या क्षेत्राचे मोठे योगदान आहे परंतु महामारीमुळे कदाचित या क्षेत्राचे सर्वात जास्त नुकसान झाले आहे. ते म्हणाले की, सामूहिक प्रयत्नांमुळे आम्ही प्रवाशांना अधिक चांगल्या सुविधा देण्यासाठी काम करू शकतो आणि या क्षेत्राच्या विस्तारासाठी आणि विकेंद्रीकरणासाठी प्रयत्नांची पराकाष्ठा करू शकतो. राज्ये आणि केंद्रशासित प्रदेशांना केंद्राकडून पूर्ण सहकार्य करण्याचे आश्वासन देत मंत्री म्हणाले की, तुमच्या यशातच आमचे यश आहे.
मंत्र्यांनी राज्ये आणि केंद्रशासित प्रदेशांना विमान इंधनावरील व्हॅट कमी करण्याचे आवाहन केले कारण त्याचा विमानांच्या परिचालन खर्चात मोठा वाटा असतो. ज्यांनी दरांमध्ये मोठ्या प्रमाणात कपात केली आहे अशा अनेकांचे आभार मानताना ते म्हणाले की दर कपाती नंतर अल्पावधीतच हवाई वाहतूकीचे प्रमाण वाढले आहे. केली आहे. ते म्हणाले की या क्षेत्रामध्ये खर्च-लाभ गुणोत्तर अधिक लाभदायक आहे आणि मोठ्या प्रमाणात रोजगार क्षमता देखील आहे.
विज्ञान आणि तंत्रज्ञान मंत्रालय
महाविद्यालयीन युवती ते मध्यमवयीन गृहिणी वयोगटातल्या महिलांची उद्योजक बनण्याकडे वाटचाल
नवी दिल्ली, 29 जुलै 2020
प्रियांका प्रभाकर यांनी कोविड-19 च्या टाळेबंदीच्या काळात घराबाहेर पडायचे नाही म्हणून युवावर्गाला गुंतवून ठेवण्यासाठी ‘स्टेम’  एक नवी ‘बोर्ड गेम’ विकसित केला आणि या खेळाच्या विक्रीतून बंदच्या काळामध्ये 40 लाख रूपयांची कमाई केली. मेघना गांधी या बडोद्यामध्ये वंचित महिलांसाठी काम करतात. त्यांनी या टाळेबंदीमध्ये कोविड-19 साठी उपयुक्त ठरतील अशा पर्यावरणस्नेही वस्त्रांची, तसेच संबंधित वस्तूंची निर्मिती केली आणि जवळपास 25 लाख रूपयांपर्यंत विक्री केली. तर छत्तीसगड, तेलंगणा आणि आंध्र प्रदेश या राज्यातल्या मच्छीमारांसोबत कार्य करणा-या स्नेहल वर्मा यांनी कोविड-19 महामारीच्या काळामध्ये मच्छिमारांचे उत्पादन कसे वाढेल, यासाठी ‘इंटरनेट ऑफ थिंग्ज’  यंत्रणा तैनात करून जलाशयांचा दर्जा आणि मासेमारीच्या हंगामात सुधारणा घडवून आणली. या तीनही महिला उद्योजक विज्ञान आणि तंत्रज्ञान विभागाच्यावतीने कार्य करीत आहेत.
या तीनही उद्योजिकांमध्ये एक समान धागा आहे तो म्हणजे महिला उद्योजकता आणि सशक्तीकरणा ने आयोजित केलेल्या एका समारंभामध्ये आज त्यांच्या कार्याचा गौरव करण्यात आला. विशेष म्हणजे या उद्योजिकांमध्ये महाविद्यालयीन युवतींपासून ते मध्यमवयीन गृहिणींपर्यंत उद्योजिका आहेत. त्यांनी अतिशय व्यावहारिक विचार करून उद्योजिका म्हणून करियर करताना आपल्या व्यवसायाची निवड केली आहे. दिल्लीच्या आयआयटी येथे महिला परिसंस्थांना बळकटी देण्यासाठी अशा प्रकारचा उपक्रम पहिल्यांदाच राबवला आहे. भारत सरकारच्या विज्ञान आणि तंत्रज्ञान मंत्रालयाने या उपक्रमासाठी सहकार्य देवू केले आहे. आज 11 उद्योजिकांना त्यांनी केलेल्या उत्कृष्ट कार्यासाठी पुरस्कार देण्यात आले. उद्योजिकांना पुरस्कार स्वरूपामध्ये एकूण 25 लाखांचे अनुदान देण्यात आले.
डब्ल्यूईई प्रतिष्ठान ही संस्था आयआयटी दिल्लीच्यावतीने सामाजिक आणि राष्ट्रीय कल्याणाच्या कार्यामध्ये पुढाकार घेवून पाठिंबा देणारी संस्था आहे. या प्रतिष्ठानमार्फत देशातल्या महिलांना उद्योगासाठी समर्थन देवून त्यांना विज्ञान आणि तंत्रज्ञानाची मदत पुरवून उद्योग उभारणी आणि त्यांचे पालन-पोषण करण्यासाठी सहकार्य केले जाते. तसेच संपूर्ण भारतामधल्या महिला उद्योजकांना त्यांच्या उत्पादनासाठी संभाव्य गुंतवणूकदार आणि खरेदीदार यांच्यामध्ये सेतू म्हणून कार्य करण्यात येते. याचबरोबर व्यवसायामध्ये आर्थिकदृष्ट्या स्थिरता येवून टिकून राहण्यासाठी व्यावसायिकतेची कल्पना स्पष्ट करण्याचे काम प्रतिष्ठानमार्फत केले जाते.
‘‘व्यवसायामध्ये नाविन्य आणतानाच गरजांची निर्मिती कशी होते, त्यामध्ये वैविध्य आणून समावेशकतेवर लक्ष केंद्रित करणे आवश्यक आहे. ज्यांना मेंटॉरशिप, नेटवर्किंग, माहितीची साधने, आर्थिक मदत आणि धोरणात्मक स्तरावर सबलीकरणाची गरज आहे, अशा उद्योजिकांना डब्ल्यूईई प्रतिष्ठानने दिलेले व्यासपीठ अत्यंत उपयोगी ठरत आहे,‘‘ असे प्रतिपादन विज्ञान आणि तंत्रज्ञान विभागाचे सचिव आशुतोष शर्मा यांनी यावेळी सांगितले.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
दूरसंचार आणि माहिती तंत्रज्ञान मंत्रालय
"महाराष्ट्र टपाल मंडल कार्यालयाकडून राष्ट्रीय टपाल सप्ताह 2022 चे आयोजन
टपाल खात्यामार्फत आज ‘वित्तिय सशक्तिकरण दिवस’ साजरा
मुंबई, 10 ऑक्टोबर 2022
सामान्य माणसाच्या आर्थिक सक्षमीकरणावर लक्ष केंद्रित करण्यासाठी टपाल खात्याने आज  ‘वित्तिय सशक्तिकरण दिवस’ साजरा केला. या अभियानांतर्गत, POSB/IPPB खाती उघडण्यासाठी आणि PLI/RPLI पॉलिसींच्या खरेदीच्या मोहिमेसह महाराष्ट्र टपाल मंडल कार्यालयाच्या प्रत्येक जिल्ह्यात मेळा आयोजित करण्यात आला आहे.
बर्न येथे मुख्यालय असलेल्या युनिव्हर्सल पोस्टल युनियनच्या स्थापनेच्या वर्धापन दिनानिमित्त जागतिक टपाल दिवस साजरा केला जातो. टपाल विभाग 09 ऑक्टोबर 2022 ते 13 ऑक्टोबर 2022 या कालावधीत राष्ट्रीय टपाल सप्ताह 2022 साजरा करत आहे.
पत्रकार परिषदेला संबोधित करताना, मुख्य पोस्ट मास्टर जनरल वीणा आर श्रीनिवास यांनी माहिती दिली, “भारतीय टपाल खाते हा बचत बँकेला पर्याय आहे, परंतु आम्ही त्यासाठी संस्था म्हणून काम करत आहोत. आम्ही नेट-बँकिंग आणि मोबाइल-बँकिंग सुविधांही सुरू केल्या आहेत. आम्ही या सुविधा आयपीपीबी ग्राहकांनाही देतो.” योजनांच्या यशस्वी अंमलबजावणीवर बोलताना, महाराष्ट्र टपाल मंडल च्या मुख्य पोस्ट मास्टर जनरलनी माहिती दिली की राष्ट्रीय स्तरावरील सुकन्या समृद्धी खात्यांपैकी 80 टक्क्यांहून अधिक खाती टपाल खात्याकडे आहेत.
'पोस्ट फॉर प्लॅनेट' या संकल्पनेवर लक्ष केंद्रित करणारा 'जागतिक टपाल दिन' काल म्हणजे 9 ऑक्टोबर 2022 रोजी संपूर्ण महाराष्ट्र मंडलात, साजरा करण्यात आला. लोकांच्या आणि व्यवसायांच्या दैनंदिन जीवनात टपाल खात्याच्या भूमिकेबद्दल जागरुकता निर्माण करणे तसेच जागतिक सामाजिक आणि आर्थिक विकासात त्याचे योगदान उद्धृत करणे हा यामागील उद्देश आहे.
महाराष्ट्र टपाल मंडला तर्फे राष्ट्रीय टपाल सप्ताहाच्या उर्वरित दिवसातील नियोजित उपक्रम पुढीलप्रमाणे आहेत:
11 ऑक्टोबर 2022 रोजी - 'फिलाटेली दिन': स्वातंत्र्याचा अमृत महोत्सव. ‘एक जिल्हा एक उत्पादन’  संकल्पनेवर 9 विशेष लिफाफ्यांचे प्रकाशन.
12 ऑक्टोबर 2022 रोजी - 'मेल आणि पार्सल दिन' - 15 ऑगस्ट 2023 पर्यंत सर्व प्रकारच्या इनबाउंड आणि आउटबाउंड मेलसाठी स्वातंत्र्याचा अमृत महोत्सव निमित्त पोस्टमार्क कॅन्सलेशन जारी केले जाईल. मोठ्या ग्राहकांना पार्सल ट्रॅकर अंतर्गत नवीन उपक्रमाची माहिती देण्यासाठी ग्राहक मेळाव्याचे आयोजन केले जाईल.
13 ऑक्टोबर 2022 रोजी – ‘अंत्योदय दिवस’ – टपाल खात्याच्या सामान्य माणसाच्या जीवनातील योगदानाचे स्मरण करण्यासाठी साजरा केला जाईल. ग्रामीण/दुर्गम भागात आणि शहरी झोपडपट्ट्यांमध्ये जनजागृती सह आधार नोंदणी आणि अद्यावतन शिबिरे आयोजित केली जातील.PIB Mumbai | S.Kane/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 194
पंतप्रधान कार्यालय
भारतातील शिक्षण सर्वसमावेशक, हितकारक, सखोल आणि भविष्यवेधी बनवण्याच्या दृष्टीने राष्ट्रीय शिक्षण धोरण 2020 ची आखणी : पंतप्रधान
नवी दिल्ली, 5 सप्टेंबर 2023
पंतप्रधान नरेंद्र मोदी यांनी राष्ट्रीय शिक्षण धोरणाबद्दल केंद्रीय शिक्षणमंत्र्यांनी लिहिलेला लेख सामाईक केला आहे.
केंद्रीय मंत्री धर्मेंद्र प्रधान यांच्या X पोस्टला प्रतिसाद देताना पंतप्रधानांनी X वर पोस्ट केले;
"केंद्रीय शिक्षण मंत्री @dpradhanbjp यांनी लेखात भारतातील शिक्षण सर्वसमावेशक, हितकारक, सखोल आणि भविष्यवेधी बनवण्यासाठी राष्ट्रीय शिक्षण धोरण 2020 कशा प्रकारे तयार करण्यात आले आहे ते लिहिले आहे.... अवश्य वाचा !”N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
केंद्र सरकारच्या प्रयत्नांना साथ देत, कोविडचा मृत्यूदर कमी करण्यासाठी, दिल्ली एम्सच्या तज्ञ डॉक्टरांचे टेली-कम्युनिकेशन द्वारे राज्यांमधील डॉक्टरांना कोविड उपचारांविषयी मार्गदर्शन
1000 पेक्षा जास्त खाटा असलेल्या 10 रुग्णालयांचा पहिल्या फेरीत सहभाग
दर आठवड्याला मंगळवार आणि शुक्रवारी होणार टेली-कम्युनिकेशन सत्र
नवी दिल्ली, 8 जुलै 2020
कोविड-19 च्या लढ्यात सर्वसमावेशक प्रतिसाद आणि व्यवस्थापन धोरण म्हणून, केंद्र सरकार, कोविडमुळे होणारे मृत्यूदर कमी करण्यासाठी सरकार कटीबद्ध आहे. हा मृत्यूदर कमी करण्यासाठी कोविडच्या सर्व रुग्णांवर प्रभावी उपचार होणे गरजेचे आहे. यासाठी, केंद्रीय आरोग्य आणि कुटुंबकल्याण मंत्रालयाने नवी दिल्लीतील एम्स रुग्णालयातल्या तज्ञ डॉक्टरांची मदत घेण्याचा निर्णय घेतला आहे. हे डॉक्टर्स राज्यातल्या अतिदक्षता विभागात कार्यरत असणाऱ्या डॉक्टरांना टेली-कम्युनीकेशनच्या माध्यमातून तज्ञ सल्ला आणि मार्गदर्शन देणार आहेत.
कोविड-19 च्या रुग्णांवर वैद्यकीय उपचार करण्याबाबतच्या प्रोटोकॉलमध्ये टेली-सल्ला/मार्गदर्शन हा महत्वाचा घटक आहे. नवी दिल्लीतील एम्स रुग्णालयातल्या तज्ञ डॉक्टरांची टीम विविध राज्यातील रुग्णालयात अतिदक्षता विभागात कार्यरत डॉक्टरांना कोविड उपचारांबाबत मार्गदर्शन करेल. कोविडच्या रुग्णांचे मृत्यू कमी करण्यासाठी गंभीर स्थितीतील रुग्णांवर उपचारांबाबत मार्गदर्शन केले जाणार आहे.
डॉक्टरांना वेळेत तज्ञांचा सल्ला मिळावा, यासाठी सर आठवड्यात, मंगळवारी आणि शुक्रवारी असे दोन दिवस ही सत्रे होणार आहेत.
पहिले सत्र, आज दुपारी 4.30 वाजता सुरु होणार असून यात दहा रुग्णालयांची निवड करण्यात आली आहे. यात नऊ रुग्णालये मुंबईतील तर एक गोव्याचे असेल. ही रुग्णालये म्हणजे –
1. NESCO जम्बो फॅसिलिटी, पी साउथ ;
2. सिडको मुलुंड जंबो फॅसिलिटी – टी ;
3. मालाड इन्फिनीटी मॉल जंबो फॅसिलिटी, पीएन ;
4. जिओ कन्वेन्शन सेंटर, जम्बो फॅसिलिटी, एचइ ;
5. नायर रुग्णालय;
6. एमसीजीएम सेव्हन हिल्स;
7. एमएमआरडीए बीकेसी BKC जंबो फॅसिलिटी, एचई
8. एमएमआरडीए बीकेसी BKC जंबो फॅसिलिटी, एचई;
9. मुंबई मेट्रो दहिसर जम्बो फॅसिलिटी, T ;
10. आणि पणजी येथील शासकीय वैद्यकीय महाविद्यालय आणि रुग्णालय
यांचा समावेश आहे
या सर्व रुग्णालयात, कोविड रूग्णांसाठी 1000 पेक्षा जास्त खाटा, अलगीकरणाच्या सुविधा ऑक्सिजन आधारित आणि अतिदक्षता सुविधायुक्त खाटा, यांची उपलब्धता आहे. आजच्या सत्रात एम्सच्या श्वसनविषयक आजार वैद्यकशास्त्र विभागाचे प्रमुख, डॉ आनंद मोहन यांचे व्याख्यान होईल.
ही टेली-कम्युनिकेशन सुविधा नंतरच्या टप्प्यात आणखी 61 रुग्णालयांपर्यंत वाढवली जाईल, ज्या रुग्णालयांमध्ये 500 ते 1000 पर्यंत खाटा आणि इतर सुविधा आहेत तिथे आठवड्यातून दोनदा हे सत्र होतील. 31 जुलैपर्यंत विविध राज्यात मार्गदर्शन करण्यासाठी या टेली-कम्युनिकेशन ची कालदर्शिका आखण्यात आली आहे. महाराष्ट्रासह एकूण 17 राज्यांत ही सत्रे होणार आहेत. अतिदक्षता विभागात रूग्णांवर उपचार करणारे दोन डॉक्टर्स आणि संबंधित राज्यातील आरोग्य सेवांचे महासंचालक या सत्रात सहभागी होतील.
M.Chopade/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
जागतिक तिरंदाजी स्पर्धेत सर्वोत्तम कामगिरी केलेल्या भारतीय तिरंदाजांचा क्रीडामंत्री किरेन रिजीजू यांच्या हस्ते सत्कार
नवी दिल्ली, 19 जून 2019
नेदरलॅण्डस येथे गेल्या आठवड्यात झालेल्या जागतिक अजिंक्यपद तिरंदाजी स्पर्धेत आजवरची सर्वोत्तम कामगिरी करणाऱ्या भारतीय चमूचा आज केंद्रीय क्रीडामंत्री किरेन रिजीजू यांच्या हस्ते क्रीडा प्राधिकरणाच्या कार्यालयात सत्कार करण्यात आला. या स्पर्धेत तिरंदाजांनी तीन पदके जिंकत, टोक्यो येथे 2020 साली होणाऱ्या ऑलिम्पिक स्पर्धेत आपले स्थान पक्के केले आहे.
या स्पर्धेत भारतीय तिरंदाजांनी एक रौप्य आणि दोन कांस्य पदकांची कमाई केली. जागतिक तिरंदाजी स्पर्धेत भारताची ही आजवरची सर्वोत्तम कामगिरी आहे. भारताच्या रिकर्व्ह चमूतल्या अतानू दास, तरुणदीप राय आणि प्रवीण जाधव यांनी रौप्य पदक जिंकले.
ऑलिम्पिक स्पर्धेत जाण्याची तसेच पदक जिंकण्याची क्षमता असलेल्या सर्व खेळाडूंना सरकार सर्वतोपरी सहकार्य करेल, अशी ग्वाही रिजीजू यांनी यावेळी दिली.
B.Gokhale/R.Aghor/P.Kor
(Visitor Counter : 67
आरोग्य आणि कुटुंब कल्याण मंत्रालय
कोविड – 19 लसीकरणाबाबत अद्ययावत माहिती
37.43 कोटींपेक्षा अधिक लसीच्या मात्रांचा राज्ये/ केंद्रशासित प्रदेशांना पुरवठा
1.67 कोटींपेक्षा अधिक लसीच्या मात्रा राज्ये/केंद्रशासित प्रदेश आणि खासगी रुग्णालयांमध्ये अद्याप उपलब्ध
देशभरात कोविड – 19 प्रतिबंधक लसीकरणाची व्याप्ती वाढविण्यासाठी आणि मोहिमेला गती देण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे, राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे, जेणेकरून ते लसीकरणाचे नियोजन अधिक उत्तमरितीने करू शकतील आणि लसींची पुरवठा साखळी सुरळीत राखता येईल.
देशव्यापी लसीकरण मोहिमेअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा उपलब्ध करून देत, केंद्र सरकार सहकार्य करीत आहे. कोविड -19 प्रतिबंध लसीच्या सार्वत्रिकरणाच्या नव्या टप्प्यात केंद्र सरकार देशातील लस उत्पादकांकडून 75 टक्के लसींची खरेदी करेल आणि राज्ये आणि केंद्रशासित प्रदेशांना त्याचा मोफत पुरवठा केला जाईल.
आतापर्यंत केंद्रसरकारने 37.43 कोटींपेक्षा अधिक  लसीच्या मात्रा राज्ये/केंद्रशासित प्रदेशांना यापूर्वीच उपलब्ध करून दिल्या आहेत. सर्व माध्यमांमधून 48,65,110 लसीच्या मात्रा पाठवण्याच्या प्रक्रियेत आहे.
आज सकाळी 8 वाजता उपलब्ध झालेल्या आकडेवारीनुसार, यापैकी वाया गेलेल्या मात्रांसह एकूण 35,75,98,947 लसीच्या मात्रांचा वापर करण्यात आला आहे.
राज्ये/केंद्रशासित प्रदेशांकडे अजूनही 1.67 कोटींपेक्षा अधिक  लसींच्या मात्रांचा साठा उपलब्ध आहे.
रेल्वे मंत्रालय
गेल्यावर्षीच्या याच कालावधीच्या तुलनेत, यंदा रेल्वेच्या मालवाहतुकीत 10 टक्यांपेक्षा अधिक वाढ
भारतीय रेल्वेने मिशन मोडवर काम करत, यंदा गेल्यावर्षीच्या याच कालावधीच्या तुलनेत झालेले उत्पन्न आणि मालवाहतुकीचे आकडे केले पार
6 सप्टेंबर पर्यंत 19.19 दशलक्ष टन मालवाहतूक, गेल्यावर्षीच्या तुलनेत 10.41 टक्के अधिक मालवाहतूक
मालवाहतूकीला उत्तेजना देण्यासाठी रेल्वे विभागाकडून अनेक सवलती जाहीर
नवी दिल्ली, 7 सप्टेंबर 2020
भारतीय रेल्वेने मिशन मोडवर काम करत, सप्टेंबर 2020 मध्ये सहा सप्टेंबर पर्यंत, गेल्या वर्षीच्या याच कालावधीच्या तुलनेत झालेली मालवाहतूक आणि उत्पन्नाचे आकडे ओलांडले आहेत.
6 सप्टेंबर 2020 पर्यंत रेल्वेने 19.19 दशलक्ष टन मालवाहतूक केली. गेल्यावर्षीच्या तुलनेत बघता, याच कालावधीत झालेल्या या मालवाहतुकीपेक्षा यंदाची मालवाहतूक 10.41 टक्के  अधिक आहे. या काळात, भारतीय रेल्वेने मालवाहतुकीतून 1836.15 कोटी रुपयांचे उत्पन्न मिळवले असून गेल्यावर्षीच्या तुलनेत हे उत्पन्न 129.68 कोटी अधिक आहे.
6 सप्टेंबर 2020 पर्यंत, भारतीय रेल्वेमार्फत 19.19दशलक्ष टन मालवाहतूक झाली ज्यात 8.11 दशलक्ष टन कोळसा, 2.59 दशलक्ष टन लोहखनिज, 1.2 दशलक्ष टन अन्नधान्य, 1.03 दशलक्ष टन खते आणि 1.05 दशलक्ष टन सिमेंटचा समावेश आहे.
विशेष म्हणजे मालवाहतूक आकर्षित करण्यासाठी रेल्वेकडून मालवाहतूकदारांना अनेक सवलती दिल्या जात आहेत. मालवाहतूकीच्या क्षेत्रात करण्यात आलेल्या सुधारणांना आता संस्थात्मक स्वरुप देण्यात येणार असून आगामी शून्य आधारित वेळापत्रकात त्याचा समावेश केला जाणार आहे.
कोविड-19 च्या संकटाचा संधी म्हणून उपयोग करत भारतीय रेल्वेने अधिक दक्षतेने आपली कामगिरी उत्तम करण्यासाठी पावले उचलली आहेत.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
आरोग्य आणि कुटुंब कल्याण मंत्रालय
भारत आणि सुरीनाम यांच्यामध्ये आरोग्य आणि औषध क्षेत्रात सहकार्याच्या सामंजस्य कराराला मंत्रिमंडळाची मान्यता
नवी दिल्ली, 9 डिसेंबर 2020
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या बैठकीमध्ये भारत आणि सुरीनाम यांच्यामध्ये आरोग्य आणि औषध क्षेत्रात सहकार्याच्या सामंजस्य कराराला मान्यता देण्यात आली.
भारताचे आरोग्य आणि कुटुंब कल्याण मंत्रालय आणि सुरीनाम प्रजासत्ताकचे आरोग्य मंत्रालय यांच्यामध्ये झालेल्या या सामंजस्य करारामुळे दोन्ही देशांमध्ये सहकार्यवाढीस प्रोत्साहन मिळू शकणार आहे. भारत आणि सुरीनाम यांच्यातले संबंध दृढ करण्यासाठी आधुनिक तंत्रज्ञानाचा वापर करण्यात येणार आहे. या व्दिपक्षीय सामंजस्य करारामुळे आरोग्य आणि औषध क्षेत्रामध्ये परस्पर संशोधनाला प्रोत्साहन देऊन आत्मनिर्भर भारत बनविण्याच्या दिशेने कार्य करणे शक्य होणार आहे.
या कराराची वैशिष्ट्ये:-
उभय देशांमध्ये झालेल्या करारानुसार पुढील प्रमुख क्षेत्रांमध्ये सहकार्य करण्यात येणार आहे.
- वैद्यकीय डॉक्टर्स, अधिकारी आणि इतर आरोग्य व्यावसायिक आणि तज्ञ यांच्यासाठी प्रशिक्षण आणि आदान-प्रदान कार्यक्रम
- वैद्यकीय क्षेत्रामध्ये मनुष्य बळ विकास आणि आरोग्य सुविधा केंद्रांच्या स्थापनेसाठी मदत करणे.
- आरोग्य क्षेत्रामध्ये मनुष्य बळ विकासासंबंधी अल्पकालिन प्रशिक्षण
- औषधनिर्माण नियमन, वैद्यकीय उपकरणे आणि सौंदर्य प्रसाधने यांच्याविषयीच्या माहितीचे आदान प्रदान करणे.
- औषधनिर्माण क्षेत्रामध्ये विकासाच्या संधींना प्रोत्साहन देणे
- जनौषधी आणि अत्यावश्यक औषधांची खरेदी आणि औषधांचा पुरवठा करण्यासाठी मदत करणे.
- आरोग्य उपकरणे आणि औषध निर्माण उत्पादनांची खरेदी
- तंबाखू नियंत्रण
- मानसिक आरोग्य टिकविण्यास प्रोत्साहन देणे
- मानसिक तणाव लवकर ओळखून त्याचे व्यवस्थापन करणे.
- डिजिटल आरोग्य आणि दूर-औषधोपचार आणि
- परस्पर निर्णयानुसार इतर क्षेत्रामध्ये सहकार्य करणेG.Chippalkatti/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 158 कोटी 4 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 17,36,628
सध्या सक्रीय रुग्णसंख्येचे प्रमाण 4.62% इतके आहे
रोगमुक्ती दर सध्या 94.09%
गेल्या 24 तासात 1,57,421 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,53,94,882 झाली आहे
गेल्या 24 तासात 2,38,018 नव्या कोरोना बाधितांची नोंद
आतापर्यंत ओमायक्राॅन बाधित रुग्णांची एकूण संख्या 8,891 इतकी झाली असून, कालच्यापेक्षा 8.31% ने वाढ झाली आहे
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत एकूण 70 कोटी 54 लाख चाचण्या करण्यात आल्या; गेल्या 24 तासात एकूण 16,49,143 चाचण्या करण्यात आल्या.
उपराष्ट्रपती कार्यालय
अमेरिकेत आयोजित दुसऱ्या विश्व हिंदू परिषदेला उपराष्ट्रपती उपस्थित राहणार
(नवी दिल्ली, 6 सप्टेंबर 2018
अमेरिकेत शिकागो येथे 8-9 सप्टेंबर 2018 या दिवशी आयोजित दुसऱ्या विश्व हिंदू परिषदेला उपराष्ट्रपती एम. व्यंकय्या नायडू उपस्थित राहणार आहेत. 1893 साली आयोजित प्रतिष्ठीत विश्व हिंदू परिषदेत स्वामी विवेकानंदांनी केलेल्या ऐतिहासिक भाषणाला 125 वर्षे पूर्ण होत असल्यानिमित्त या परिषदेचे आयोजन करण्यात आले आहे.
ग्रेटर शिकागो येथे हिंदू मंदिरात 14 तेलगू संघटनांतर्फे आयोजित कार्यक्रमालाही उपराष्ट्रपती हजर राहणार आहेत. परिषदेच्या पार्श्वभूमीवर काही जागतिक नेत्यांशीही उपराष्ट्रपती द्विपक्षीय चर्चेत सहभागी होणार आहेत.
S.Tupe/M.Pange/P.Kor
आरोग्य आणि कुटुंब कल्याण मंत्रालय
राज्ये / केंद्र शासित प्रदेशांमधील लसीकरणाच्या प्रगतीचा केंद्र सरकारकडून आढावा
लसीकरणाचा वेग वाढविण्यासाठी खाजगी रुग्णालयांचा सहभाग वाढविण्याच्या सूचना
नवी दिल्ली, 31 मे 2021
राज्ये/केंद्रशासित प्रदेशांच्या सहकार्याने सुरु असलेल्या कोविड -19 प्रतिबंधक लसीकरण मोहिमेसाठी सक्रिय मार्गदर्शन, आढावा आणि देखरेख ठेवण्याच्या वचनबद्धतेचा एक भाग म्हणून, केंद्रीय आरोग्य आणि कुटुंब कल्याण मंत्रालयाने आज लसीकरणाच्या प्रगतीबाबत राज्ये आणि केंद्रशासित प्रदेशांमधील प्रशासकांसोबत दूरदृश्य प्रणालीद्वारे आढावा बैठक घेतली.लसीकरणाची गती वाढविण्याच्या दृष्टीने राज्यांना देण्यात आलेल्या अधिक लवचिक धोरणाच्या वेळापत्रकाद्वारे जून 2021 साठी वाढीव लसीचा पुरवठा राज्ये आणि केंद्रशासित प्रदेशांना केल्याच्या पार्श्वभूमीवर ही आढावा बैठक घेण्यात आली. केंद्रीय आरोग्य सचिव श्री राजेश भूषण यांच्या अध्यक्षतेखाली ही बैठक झाली.लसीकरण मोहीम गतिमानतेने सुरु राहण्यासाठी राज्य आणि केंद्रशासित प्रदेशांना त्यांचा कमी होणारा लसीचा साठा पुन्हा भरण्यासाठी, केंद्र सरकार लसीचा अतिरिक्त साठा तातडीने उपलब्ध करुन देईल, असे आश्वासन आरोग्य सचिवांनी या बैठकीत दिले.
घराजवळील लसीकरण केंद्रांची संख्या वाढविण्याची आणि या लसीकरण केंद्रांचा वापर करण्यासंदर्भात जनजागृती करण्याची विनंती राज्ये / केंद्रशासित प्रदेशांना करण्यात आलीआहे.
कोविड प्रतिबंधक लसीकरणासाठी खाजगी रुग्णालयांचा सक्रिय सहभाग वाढविण्यासाठी राज्ये/ केंद्रशासित प्रदेशांना उद्युक्त करण्यात आले आहे. लस पुरवठा वेळेवर होण्याच्या दृष्टीने , लस उत्पादक आणि खाजगी रुग्णालयांशी नियमित समन्वय साधण्यासाठी 2/3 सदस्यांचा समर्पित चमू स्थापन करण्याचा सल्ला राज्ये / केंद्रशासित प्रदेशांना देण्यात आला आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101